stanford-oval/wikipedia huggingface dataset:
Plymouth Laser

| Plymouth Laser |
| --- | --- |

Valmistustiedot
Valmistusmaa:   Yhdysvallat
Valmistaja:  Diamond Star Motors
Valmistusvuodet:  1989–1994
Korimalli:  4-ovinen liftback
Luokka:  S-segmentti
Seuraaja:  Plymouth Neon
Teknisesti samankaltaisia:  Mitsubishi Eclipse Eagle Talon
Tekniset tiedot
Vaihteisto:  5-vaihteinen manuaali 4-vaihteinen automaatti
Mitat
Pituus:  1993-94: 4 389 mm 1990-92: 4 331 mm
Leveys:  1993-94: 1 694 mm 1990-92: 1 689 mm
Korkeus:  1 306 mm
Plymouth Laser on yhdysvaltalaisen Diamond Star Motorsin valmistama Mitsubishi Eclipseen perustuva coupe-mallinen, neli-paikkainen henkilöauto.
Plymouth Laser on yksi variaatio Diamond Star Motorsin valmistamista autoista. Autoja myytiin kolmella eri tuotemerkillä: Mitsubishi Eclipse, Eagle Talon ja Plymouth Laser. Nämä tuotemerkit erosivat toisistaan logojen, muovisten korien osien ja sisustan osien perusteella. Autoja valmistettiin vuosina 1989–1994. Plymouth Laserin valmistettiin näistä kolmesta vähiten. Laserin tuotanto lopetettiin vuonna 1994 heikon myyntimenestyksen takia. 
Laserin myyntivaikeuksien syitä olivatkin kolmen lähes samanlaisen auton päällekkäinen valmistus ja heikompi markkinointi verrattuna Eagleen ja Mitsubishiin, joiden mallien valmistamista ja myymistä vielä jatkettiin.
Laserin kori on suunniteltu ja valmistettu Yhdysvalloissa. Auton pääkomponentit eli moottorit, vaihteistot ja suuri osa sähkölaitteista ovat Mitsubishin valmistamia. 
Laser RS turbo -mallin kaksilitraista 4G63-moottoria ja vaihteistoa käytettiin mm. Mitsubishin Lancer Evolutionissa WRC-rallikäyttöön muunnettuina versioina.
Varsinkin Yhdysvalloissa nämä alun perin halvat ja tavallaan aikaansa edellä olleet autot ovat nykyään suosittu kohde tuning-piireissä. Varsinkin RS Turbo AWD -versio on haluttu malli ja niistä on rakennettu paljon drag racing -kilpureita tai ralliautoja.
Vakion RS turbo AWD:n suorituskyky

1/4-maili 14,6 s
0-100 km/h 6,9 s
Moottorit

Perusmalleissa oli 1,8-litrainen nelisylinterinen moottori. Vaihtoehtona oli 2-litrainen vapaastihengittävä (135 hv) tai turboahdettu (195 hv) moottori.
Vaihteistot

Vakiona 5-vaihteinen manuaali. Vaihtoehtona 4-vaihteinen automaatti.
Valmistusmäärät

1990, 	42 105
1991, 	30 198
1992, 	24 094
1993, 	14 300
1994, 	5 284 (tuotanto lopetettu kesken vuotta)
Yhteensä 115 981
Laser RS Turbo oli Yhdysvalloissa ilmestyvän Car and Driver -lehden kymmenen parhaan auton listalla vuodesta 1989 vuoteen 1992.
Autoja löytyy jonkin verran myös Euroopasta tuontiautoina.
Aiheesta muualla

Kuvia tai muita tiedostoja aiheesta Plymouth Laser Wikimedia Commonsissa
http://plymouthlaser.com/
http://consumerguideauto.howstuffworks.com/1990-to-1994-plymouth-laser.htm
Ji Xinpeng

| Mitalit> Maa:  Kiina.Miesten sulkapallo. Olympialaiset  | Mitalit> Maa:  Kiina.Miesten sulkapallo. Olympialaiset  | Mitalit> Maa:  Kiina.Miesten sulkapallo. Olympialaiset  | Maa:  Kiina> Miesten sulkapallo. |
| --- | --- | --- | --- |
|  Kultaa | Sydney 2000 | kaksinpeli |  |
Ji Xinpeng (kiin. 吉新鹏; s. 30. joulukuuta 1977 Xiamen, Fujian) on uransa jo päättänyt kiinalainen sulkapalloilija ja olympiavoittaja. Ji voitti yllättäen olympiakultaa kaksinpelissä vuoden 2000 kesäolympialaisissa Sydneyssä. Hän voitti kisoissa suosikeista Tanskan Peter Gaden, Indonesian Taufik Hidayatin ja finaalissa niin ikään indonesialaisen Hendrawanin. Tuo voitto jäi Jin uran ainoaksi arvokisamitaliksi. Vuotta myöhemmin Ji voitti Japanin avointen kaksinpelin mestaruuden. Ji on 181 senttimetriä pitkä, painaa 70 kilogrammaa ja on oikeakätinen. Hän on osallistunut yksiin kesäolympialaisiin.
Ji on toiminut Kiinan sulkapallomaajoukkueen valmentajana vuodesta 2008 alkaen.
Käännös suomeksi
Joe Aiello

Joseph "Joe" Aiello (1891 – 23. lokakuuta 1930) oli amerikanitalialainen mafioso ja Al Caponen kanssa Chicagossa kilpailevan liigan johtaja. Caponen lähettämät miehet ampuivat Aiellon 23. lokakuuta 1930 Chicagossa. Aiellon takissa oli 37 reikää. Hän sai kaiken kaikkiaan 50–100 osumaa. Hänen ruumiinsa oli repeytynyt kahtia.
Joseph Ward

Joseph Ward
Joseph George Ward (26. huhtikuuta 1856 – 8. heinäkuuta 1930) oli Uuden-Seelannin pääministeri vuosina 1906–1912 ja 1928–1930.
Ward syntyi vuonna 1856 Melbournessa, Australiassa. Hänen perheellään oli irlantilaisia sukujuuria. Wardin isä kuoli vuonna 1860, minkä jälkeen häntä kasvatti hänen äitinsä Hannah. Perhe muutti vuonna 1863 Uuteen-Seelantiin.
Ward pääsi parlamenttiin vuonna 1887. Hän nousi vuonna 1906 maansa pääministeriksi. Hän toimi virassaan, kunnes erosi vuonna 1912. Toisen kerran Ward toimi pääministerinä vuosina 1928–1930. Silloin hän joutui eroamaan sairauden takia. Ward kuoli vuonna 1930 Wellingtonissa.
Uuden-Seelannin pääministerit
Henry Sewell | William Fox | Edward Stafford | Alfred Domett |  Frederick Whitaker | Frederick Weld | George Waterhouse | Julius Vogel | Daniel Pollen | Harry Atkinson | George Grey | John Hall | Robert Stout | John Ballance | Richard Seddon | William Hall-Jones | Joseph Ward | Thomas Mackenzie | William Massey | Francis Bell | Gordon Coates | George Forbes | Michael Joseph Savage | Peter Fraser | Sidney Holland | Keith Holyoake | Walter Nash | Jack Marshall | Norman Kirk | Bill Rowling | Robert Muldoon | David Lange | Geoffrey Palmer | Mike Moore | Jim Bolger | Jenny Shipley | Helen Clark | John Key | Bill English | Jacinda Ardern | Chris Hipkins | Christopher Luxon
Purppuratyräkki

| Purppuratyräkki |
| --- | --- |

Tieteellinen luokittelu
Domeeni::  Aitotumaiset Eucarya
Kunta::  Kasvit Plantae
Alakunta::  Putkilokasvit Tracheobionta
Kaari::  Siemenkasvit Spermatophyta
Alakaari::  Koppisiemeniset Magnoliophytina
Luokka::  Kaksisirkkaiset Magnoliopsida
Lahko::  Malpighiales
Heimo::  Tyräkkikasvit Euphorbiaceae
Suku::  Tyräkit Euphorbia
Laji::  atropurpurea
Kaksiosainen nimi
 Euphorbia atropurpurea  Brouss. ex Willd. 
Synonyymit
 Kanopikon atropurpureum  Tithymalus atropurpureus 
Katso myös
   Purppuratyräkki Wikispeciesissä   Purppuratyräkki Commonsissa 
Infobox OKNimi-testi OK: 
Purppuratyräkki (Euphorbia atropurpurea) tyräkkikasvien heimoon kuuluva tyräkkien suvun laji. Se on kotoperäinen eli endeeminen Kanariansaarten laji. Siellä sitä kasvaa Teneriffalla.
Kuvaus > Runko, versot ja lehdet

Purppuratyräkki on mehikasvi, joka kasvaa puun tai pensaan kaltaiseksi. Suurimmillaan kasvi kasvaa noin 2 metriä korkeaksi. Sillä on puun oksien kaltaiset särmättömät versot, joiden päässä lehdet kasvavat ruusukkeessa. Lehdet ovat tyvestä leveneviä kieli- tai lusikkamaisia. Lehtiruusukkeen ylimmät lehdet saattavat punertaa tai niissä voi olla punertavia läiskiä.
Kuvaus > Kukat ja hedelmät

Purppuratyräkin sarjamaiset kukinnot tulevat lehtiruusukkeiden keskelle. Kukat ovat tummanpunaisia ja kukintohaarojen kärkeen muodostuu tyräkeille ominainen valekukka (cyathium). Hedelmä kolmelokeroinen punainen kota, jossa on kussakin lohkossa ruskea yksi siemen. Purppuratyräkistä on myös keltakukkainen muoto.
Levinneisyys

Purppuratyräkki on Teneriffalla endeeminen laji, joka kasvaa sen rinteillä 300–1200 metrin välisellä vyöhykkeellä. Yleisimmin sitä tavataan Teneriffalta sen etelä- ja länsirinteiltä.
Aiheesta muualla

Makaronesian kasvit: Euphorbia atropurpurea - purppuratyräkki
Euphorbia Species, Spurge, Euphorbia atropurpurea Dave's Garden. Viitattu 27.7.2019. (englanniksi)
Euphorbia atropurpurea Brouss. The Encyclopedia of Succulents – Llifle. Viitattu 27.7.2019. (englanniksi)
Euphorbia atropurpurea Brouss. ex Willd. Global Biodiversity Information Facility – GBIF. Viitattu 27.7.2019. (englanniksi)
Euphorbia atropurpurea Brouss. ex Willd. The Plant List. Viitattu 27.7.2019. (englanniksi)
Rauno Mokka

Rauno Mokka (s. 17. toukokuuta 1946 Toijala) on suomalainen ydinvoimatekniikan diplomi-insinööri, Teollisuuden Voiman entinen varatoimitusjohtaja sekä jääkiekkovaikuttaja.
Mokka on jääkiekkojoukkue Rauman Lukon pitkäaikainen johtohahmo ja hänet aateloitiin vuonna 2010 Suomen jääkiekkoleijonaksi numerolla 204.
Aiheesta muualla

Rauno Mokan tiedot Jääkiekkomuseon sivulla
Joan Ambrosio Dalza

Joan Ambrosio Dalza (vaikutti 1500-luvun alussa) oli italialainen säveltäjä ja luutisti. Hän työskenteli Venetsiassa. Dalzalta on säilynyt 42 kappaletta, joista suurin osa löytyy hänen säveltämästään kirjasta frottoloita vuodelta 1508.
Rauno Mäkelä

| Rauno Mäkelä> Henkilötiedot |
| --- | --- |
Koko nimi:  Rauno Ilmari Mäkelä
Syntynyt: 19. toukokuuta 1936 Helsinki, Suomi
Kuollut: 21. huhtikuuta 2016 (79 vuotta) Nokia, Suomi
Kansalaisuus:   Suomi
Koripalloilija
Pituus:  195 cm
Valmennusura
1974–1980 1979–1980 1981–1982 1982–1990:  Nokian Urheilijat (naiset) Ilomantsin Urheilijat (naiset) Nokian Urheilijat (naiset) Tampereen Pyrintö (naiset)
Rauno Ilmari Mäkelä (19. toukokuuta 1936 Helsinki – 21. huhtikuuta 2016 Nokia) oli suomalainen koripallovalmentaja.
Opettajana ja rehtorina työskennellyt Mäkelä pelasi Tampereen Pyrinnössä juniorina vuodesta 1950 lähtien. Hän palasi valmentamaan Pyrintöön naisjoukkuetta vuonna 1982 valmennettuaan sitä ennen Nokialla naisia sekä tyttöjä ja Ilomantsissa. Mäkelä valmensi myös nuorten maajoukkueissa.
Mäkelä kuoli Nokialla 21. huhtikuuta 2016, noin kuukausi ennen 80-vuotissyntymäpäiväänsä.
Saavutuksia

Lähde:
Naisten Suomen mestaruus 1974, 1975, 1976, 1979, 1980, Historiikissa mainittu myös 1981 1983, 1984 ja 1987
SM-hopeaa 1977 ja 1982
Naisten Suomen cup 1983
A-tyttöjen Suomen mestaruus 1983 ja 1984
John Paulson

John Alfred Paulson (s. 14. joulukuuta 1955 Queens, New York) on yhdysvaltalainen suursijoittaja ja Paulson & Co -hedgerahastoyhtiön johtaja. Paulsonin omaisuuden arvo ylitti miljardin Yhdysvaltain dollarin rajan vuonna 2007. Paulson lyhyeksimyi subprime-lainoja ja ansaitsi 3,7 miljardia dollaria kyseisenä vuonna. Vuonna 2010 hän ansaitsi 4,9 miljardia dollaria, joka on ennätys hedgerahasto-alalla. Forbes arvioi Paulsonin nettovarallisuuden arvoksi 11 miljardia dollaria. Paulsonin uutisoitiin lokakuussa 2012 lahjoittavan New Yorkin Keskuspuistoa ylläpitävälle taholle 100 miljoonaa dollaria.
Käännös suomeksi
Joseph Vuthilert Haelom

| Joseph Vuthilert Haelom> Chiang Rain roomalaiskatolisen hiippakunnann piispa |
| --- | --- |
 7. heinäkuuta 2018– 
Edeltäjä:  Hiippakunnan ensimmäinen piispa.
Henkilötiedot
Syntynyt: 17. joulukuuta 1951 (ikä 72) Lamsai, Thaimaa
Muut tiedot
Uskonto:  roomalaiskatolinen
Joseph Vuthilert Haelom (s. 17. joulukuuta 1951) on thaimaalainen roomalaiskatolinen Chiang Rain hiippakunnan piispa.
Elämä ja ura

Haelom syntyi 17. joulukuuta 1951 Thaimaan Lamsaissa. 3. elokuuta 1980 vihki Bangkokin arkkipiispa Michael Michai Kitbunchu hänet papiksi Bangkokiin. 25. huhtikuuta 2018 hänet nimitettiin vastaperustetun Chiang Rain hiippakunnan ensimmäiseksi piispaksi. Virkaanvihkiminen tapahtui 7. heinäkuuta 2018. Pääkonsekraattorina toimi entinen Bangkokin arkkipiispa, kardinaali Michael Michai Kitbunchu, jota avustivat Bangkokin arkkipiispa, kardinaali Francis Xavier Kriengsak Kovithavanij sekä Chiang Main hiippakunnan piispa Francis Xavier Vira Arpondratana.
Plymouth Prowler

| Plymouth Prowler |
| --- | --- |

Valmistustiedot
Valmistusmaa:   Yhdysvallat
Valmistaja:  Plymouth (1997-2001) Chrysler (2001–2002)
Valmistusvuodet:  1997–2002
Muut nimet:  Chrysler Prowler
Tuotantomäärä:  11 702
Korimalli:  2-ovinen roadster
Luokka:  S-segmentti
Seuraaja:  Chrysler Crossfire
Tekniset tiedot
Vaihteisto:  4-vaihteinen automaatti
Mitat
Pituus:  4 199 mm
Leveys:  1 943 mm
Korkeus:  1 293 mm
Plymouth Prowler
Plymouth Prowler on retrotyylinen urheiluauto, jota valmistettiin Shadysidessä, Ohiossa. Auto muistuttaa 30-luvun hotrodeja, mutta sen voimansiirto oli peräisin Chryslerin LH-autoista. Moottori on 253 hevosvoimainen 3,5 l V6, joka on auton erikoisen muotoisessa keulassa, auto on nimittäin ylhäältä katsottuna lähes kolmion muotoinen. Vaihteistona on 4-vaihteinen automaatti. Viimeiset autot myytiin vuonna 2002 Chrysler-merkillä.
Kori

Osa Prowlerin korista on tehty alumiinista, etulokasuojat ovat irrallaan korista renkaiden päällä. Prowler suunniteltiin, kun Chryslerin insinööreille annettiin vapaat kädet suunnitella mitä tahansa, mikä kuvaisi sanoja "hot rod" ja "sportster".
Moottori

3518 cm3 V6 SOHC 24V, 217 hv (159 kW) @5850 r/min, 300 Nm @3100 r/min (1997-98)
3518 cm3 V6 SOHC 24V, 256 hv (189 kW) @6400 r/min, 346 Nm @3950 r/min (1999-)
Mitat

Akseliväli: 2878 mm
Raideleveys (etu/taka mm): 1580/1613 mm
Pituus: 4199 mm
Leveys: 1943 mm
Korkeus: 1293 mm
Omamassa: 1287 kg
Värit

Purple Metallic (vuonna 1997 ainoa väri)
Yellow Clear Coat
Black Clear Coat
Red Clear Coat
Woodward Edition (Two-tone Black/Red)
Silver Metallic
Black Tie Edition (Two-tone Black/Silver)
Orange Pearl Coat
Midnight Blue Pearl Coat - Mulholland Edition
Inca Gold Pearl Coat
Deep Candy Red Pearl Coat
High Voltage Blue Pearl Coat - Conner Avenue Edition
Pienoismalli

Auton tullessa myyntiin siitä tehtiin pienoismalli ametistista. Pienoismallissa oli jalokiviä 9.600 karaatin edestä, sekä jonkin verran valkokultaa.
Aiheesta muualla

Kuvia tai muita tiedostoja aiheesta Plymouth Prowler Wikimedia Commonsissa
John Payne

John Payne voi tarkoittaa seuraavia henkilöitä:
John Payne, yhdysvaltalainen näyttelijä
John Payne, Asia-yhtyeen laulaja
John Payne, kanadalainen ääninäyttelijä
John Payne, englantilainen marttyyrinä kuollut katolinen pappi
John Howard Payne, yhdysvaltalainen teatterinäyttelijä ja näytelmäkirjailija
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”John Payne”, voi hakea sivunnimihaulla, laajalla sivunnimihaulla tai tekstihaulla.
Pöllisen möhläyksiä

Pöllisen möhläyksiä oli Metsälehdessä vuosina 1950–1969 julkaistu sarjakuva, jota piirsi metsänhoitaja ja pilapiirtäjä Aarno Liuksiala. Nelikuvaiset sarjakuvastripit olivat paljolti lehden lukijoiden ideoihin perustuvia. Yksittäisiä strippejä ehti ilmestyä noin 800.
Sarjakuvan päähenkilö Pöllinen on hölmöläisten kaltainen hahmo, joka muun muassa ymmärtää kielikuvat ja muut sanonnat kirjaimellisesti. Kun joku moittii häntä huonon kirveen ostamisesta ja kehottaa ”purkamaan kaupan”, Pöllinen lähtee sorkkaraudan kanssa panemaan kirveen myynyttä kaupparakennusta matalaksi.
Vuonna 1955 tehtiin Pöllis-aiheesta lyhytfilmi Metsä-Eemeli ja Pöllinen. Se oli sarjakuvan hahmoihin perustuva opetuselokuva metsänhoidosta. Siinä poika lukee illalla Pöllistä, ja yöllä sarjakuvahahmot heräävät eloon pojan unissa. Filmin alussa nähdään Aarno Liuksiala piirtämässä. Käsikirjoittajana toimi Liuksiala ja kuvaajana Sulo Tammilehto.
Kirjallisuutta

Pöllisen möhläyksiä, piirtänyt Aarno Liuksiala, Helsinki: Saariston kirjapaino 1961.
Virtanen Pekka: Kynä käy. Aarno Liuksiala, taiteilija ja metsämies. Metsälehti-kustannus 2003. ISBN: 9525118525.
Aiheesta muualla

Sarjakuvakirjan kansikuvan painolaatta vuodelta 1961 Metsämuseo Luston kokoelmissa (Arkistoitu – Internet Archive)
Joe Spence

Joe Spence (15. joulukuuta 1898 Throckley, Englanti – 31. joulukuuta 1966) oli englantilainen jalkapalloilija, joka muistetaan parhaiten Manchester Unitedin pelaajana. Hän pelasi vuosien 1919 ja 1933 välillä 510 ottelua, tehden 169 maalia. 30. elokuuta 1919 Derby Countya vastaan debyyttiottelunsa Manchester Unitedissa pelannut Spence on seuran historian seitsemänneksi eniten otteluita pelannut pelaaja.
Jouni Waris

Jouni Waris (s. 30. heinäkuuta 1969) on suomalainen keskimatkojen juoksija. Hän edusti aktiiviurallaan Ilomantsin Urheilijoita, Sulkavan Kisaa, Joensuun Katajaa, Lapuan Virkiää, Lahden Ahkeraa, Toijalan Vauhtia, Teivo Stayersiä ja Sippolan Kuntoa. Hän on pituudeltaan 183 cm.
Waris voitti 1 500 metrin Suomen-mestaruuden Lapualla 1995 ajalla 3.52,65. Viestijuoksun SM-kilpailuissa hän saavutti 4 × 800 metrin viestissä hopeaa 1997 ja 4 × 1 500 metrin viestissä pronssia 1995. Hän juoksi kahdesta maaottelussa (1992 ja 1995) sijoittuen kummallakin kerralla 1 500 metrillä kuudenneksi.
Waris juoksi 800 metrin ennätyksensä 1.51,98 Lahdessa vuonna 1995, 1 000 metrilä 2.25,6 Joensuussa 1994 ja 1 500 metrillä 3.46,40 Oulussa 1994.
Johannes Gustavsson

Johannes Gustafsson (s. 1975 Vänersborg) on ruotsalainen kapellimestari. Hän on johtanut muiden muassa Tukholman kuninkaallista filharmonista orkesteria, Ruotsin radion sinfoniaorkesteria, Göteborgin sinfoniaorkesteria, Norjan radion orkesteria, Turun filharmonista orkesteria, Helsingin kaupunginorkesteria, Odensen sinfoniaorkesteria ja Etelä-Jyllannin sinfoniaorkesteria.
Gustavsson nimitettiin vuonna 2012 Oulu Sinfonian ylikapellimestariksi. Hänen kautensa jatkui kevääseen 2021. Vuonna 2015 Gustavsson nimitettiin lisäksi Värmlannin oopperan ylikapellimestariksi. Hän on kantaesittänyt kymmeniä uusia pohjoismaisia orkesteriteoksia.
Gustavsson opiskeli alttoviulunsoittoa Lars Anders Tomterin johdolla. Lisäksi hän sai orkesterinjohdon opetusta Norjan valtiollisessa musiikkikorkeakoulussa Ole Kristian Ruudilta ja Olav Anton Thommessenilta. Täydentävää opetusta hän sai Simon Streatfeildilta ja Jorma Panulalta. Gustavsson oli ensimmäinen sekä Ruotsin kapellimestaripalkinnon että Herbert Blomstedt -palkinnon saanut. Lisäksi hän tuli palkituksi Solti- (Frankfurt) ja Toscanini-kilpailuissa (Parma).
Joe Smith (Martti Innanen)

Joe Smith on Martti "Huuhaa" Innasen luoma kuvitteellinen henkilö. Henkilöä kuvaillaan "kansainväliseksi lontoolaiseksi seikkailijaksi".
Hahmo esiintyi Innasen kirjoittamissa ja esittämissä parodisissa seikkailuaiheisissa radiokuunnelmissa, joita hän teki 1960-luvulla Yleisradion radiokanavilla. Myöhemmin osa tarinoista, kuten esimerkiksi Joe Smith Rasilian satemetsässä julkaistiin C-kasetille (myöhemmin uusintajulkaisuna LP:nä ja CD:nä) JP-musiikin julkaisemana vuonna 1981.
Innanen kirjoitti Joe Smith -tarinoita myös tekstimuodossa kirjoihinsa Seikkailu viitakossa (1967) ja Lippa vinossa (1969).
Vuonna 2015 Yle Radioteatteri tuotti Joe Smithistä kuunnelman, johon sisältyy kolme tarinaa: Tartsan ja Pielaveten salainen aarre, Joe Smith Ekyptissä ja Joe Smith Intiassa. Kuunnelmassa tarinat lukee näyttelijä Teijo Eloranta.
Johannes Gustafsson

Johannes Gustafsson (3. tammikuuta 1872 – 3. syyskuuta 1916 Pietari) oli suomalainen kauppias, joka teloitettiin ensimmäisen maailmansodan aikana, koska hänet yhdistettiin suomalaiseen itsenäisyysaktivismiin. Hän oli yksi erittäin harvoja Venäjän vallan loppuaikoina teloitettuja suomalaisia.
Gustafsson toimi vuodesta 1904 maakauppiaana Björkössä. Hän oli Raippaluodon kunnallislautakunnan esimies ja paikallinen Ruotsalaisen Kansanpuolueen vaikuttaja. Hän oli myös mukana aktivistien toiminnassa. Venäläiset santarmit vangitsivat Gustafssonin 24. helmikuuta 1916, ja hänet vietiin vankina ensin Viaporiin ja sitten Pietariin. Helsingissä toiminut kenttäsotaoikeus tuomitsi hänet kuolemaan ja hänet teloitettiin seitsemän kuukauden vankeuden jälkeen hirttämällä Pietarissa. Myöhemmin Gustafssonia pidettiin yhtenä Suomen itsenäisyysliikkeen varhaisista marttyyreista.
Joe 17

| Joe 17 |
| --- | --- |
Tyyppi:  purjevene
Materiaali:  Lasikuitu
Suurin pituus (LOA):  5,27 m
Vesilinjan pituus (LWL):  4,80 m
Leveys:  2,00 m
Syväys:  0,5 – 1,0 m
Paino:  480 kg
Purjepinta-ala (iso ja fokka):  7,1 + 8,0 m2
Isopurje:  7,1 m2
Fokka / Genua:  6,0 m2
Spinaakkeri:  16,0 m2
Suunnittelija:  Hans Groop
Joe 17 on nostokölillä varustettu yksityyppi monitoimipurjevene, jolla on oma Suomen Purjehdus ja Veneily ry:n alainen luokkaliitto. Purjevene on 5,27 metriä pitkä ja sen leveys on 2,00 metriä. Syväystä veneellä on 1,0 metriä köli alas laskettuna ja 0,5 metriä köli nostettuna. Veneen uppouma on 480 kg. Maston korkeus on 7,5 metriä vedenpinnan yläpuolella. Purjeveneen on suunnitellut Hans Groop vuonna 1972 ja veneet on valmistettu Suomessa.
Joe 17 on uppoamaton sekä itseoikaiseva, ja sen merikelpoisuus on riittävä normaaliin saaristopurjehdukseen. Joe 17 on helposti trailerilla siirrettävissä vesistöstä toiseen tavallisen henkilöauton vetämänä. Veneitä purjehtii Suomessa yli 400, ja myytäväksi tulee vuosittain kymmeniä käytettyjä veneitä. Hintataso on kunnosta ja varustuksesta riippuen 1 500-5 500 €.
Aiheesta muualla

http://www.paatti.com/joe17/vene/esite/index.htm
Joe Alves

Joe Alves syyskuussa 2013.
Joseph M. Alves Jr. (s. 21. toukokuuta 1936 San Leandro, Kalifornia Yhdysvallat) on työskennellyt elokuva-alalla lavastajana, tuotantosuunnittelijana, second unit -ohjaajana, tuottajana, tehostemiehenä sekä ohjaajana. Hän oli ehdolla parhaasta lavastuksesta Steven Spielbergin elokuvasta Kolmannen asteen yhteys (1977).
Alves työskenteli second unit -ohjaajana kahdessa ensimmäisessä Tappajahai-elokuvassa ja Tappajahai 2 -elokuvan yhteistyötuottajana. Vuonna 1982 hänet palkattiin ohjaamaan elokuvasarjan kolmatta eli viimeistä edellistä osaa, Tappajahai 3 (1983). Elokuva kuvattiin kolmiulotteisena, ja sen oli tarkoitus alun perin parodioida Tappajahai-elokuvia, kun Joe Dante oli vielä ehdolla ohjaajaksi[lähde? ]. Lopulta Alves palkattiin tehtävään. 20,5 miljoonaa dollaria maksanut elokuva tuotti teattereissa yli 87 miljoonaa dollaria. Tappajahai 3 on jäänyt Alvesin ainoaksi ohjaustyöksi.
Aiheesta muualla

Joe Alves Internet Movie Databasessa. (englanniksi)
Ji Yun-nam

| 0 | 1 | 2 |
| --- | --- | --- |

Henkilötiedot
Syntymäaika: 20. marraskuuta 1976 (ikä 47)
Syntymäpaikka: Pjongjang, Pohjois-Korea
Pelipaikka: vasen laitapuolustaja
Pituus: 172 senttimetriä
Seura
Seura: 4.25
Pelinumero: 7
Seurat
| Vuodet | Seura | O (M) |
| 2004– | 4.25 | 61 (4) |
Maajoukkue
| 2004– |  Pohjois-Korea | 30 (4) |
 Seurajoukkueuran tilastot kattavat vain kansalliset sarjat.  Maajoukkueuran tilastot päivitetty 15. kesäkuuta 2010.
Ji Yun-nam (s. 20. marraskuuta 1976 Pjongjang) on pohjoiskorealainen jalkapalloilija. Laitapuolustajana pelaava Ji edustaa Pohjois-Korean pääsarjassa pelaavaa kansanarmeijan 4.25-urheiluseuraa.
Maajoukkueura

Ji on pelannut Pohjois-Korean maajoukkueessa vuodesta 2004 alkaen. Hän kuului myös Pohjois-Korean joukkueeseen vuoden 2010 MM-kisoissa, jossa Ji teki maansa avausmaalin ottelussa Brasiliaa vastaan.
Johannes Gezelius (Porvoon piispa)

| Johannes Gezelius |
| --- | --- |
 Johannes Gezelius nepos, Johan Erik Lindhin vuonna 1839 maalaama kopio Johan Henrik Scheffelin 1700-luvulla tekemästä muotokuvasta.
Porvoon piispa
 1721–1733 
Edeltäjä:  David Lund
Seuraaja:  Daniel Juslenius
Henkilötiedot
Koko nimi:  Johannes Gezelius, Nepos
Syntynyt: 6. toukokuuta 1686 Narva
Kuollut: 18. toukokuuta 1733 (47 vuotta) Porvoo
Kansalaisuus:  ruotsalainen
Ammatti:  piispa
Vanhemmat:  Johannes Gezelius nuorempi Hedvig Lietzen
Puoliso:  Helena Arnell (vih. 1720)
Muut tiedot
Uskonto:  kristinusko
Tunnustuskunta:  luterilaisuus
Johannes Gezelius nuorin (lat. Johannes Gezelius nepos [nepos ’pojan tai tyttären poika’], joskus vastaavasti suomeksi Johannes Gezelius pojanpoika; 1686–1733) oli Porvoon piispa, nuorin kolmesta samannimisestä piispasta. Hänen isoisänsä Johannes Gezelius vanhempi ja isänsä Johannes Gezelius nuorempi toimivat molemmat vuorollaan Turun piispoina. Piispana Johannes Gezelius nuorin pyrki nostamaan kirkollisia oloja vaikeiden aikojen aiheuttamasta rappiosta.
Gezelius opiskeli vuosina 1704–1707 Alankomaissa, Englannissa ja Saksassa. Vuonna 1710 hänestä tuli teologian professori Turkuun. Isonvihan aikana hän oli pakolaisena Ruotsissa. Hän palasi Suomeen 1720. Miehityksen päätyttyä vuonna 1721 Uudenkaupungin rauhaan hänet nimitettiin Porvoon piispaksi, ja hän siirtyi Porvooseen seuraavana vuonna.
Pölkkylampi (Rovaniemi)

| Pölkkylampi |
| --- | --- |
Valtiot:  Suomi
Paikkakunta:  Rovaniemi
Koordinaatit:  66°37′35″N, 25°08′16″E
Vesistöalue ja valuma-alueen tietoja
Laskujoki:  oja Palojärveen 
Järvinumero:  67.973.1.003
Mittaustietoja
Pinnankorkeus:  155,6 m  
Rantaviiva:  1,075 km  
Pinta-ala:  5,619 ha  
Saaria:  ei saaria 
 fiPölkkylampi 
Pölkkylampi  on Lapissa Rovaniemellä Sonkan kylän lähellä sijaitseva lampi.
Maantietoa

Lammen pinta-ala on 5,6 hehtaaria, se on 450 metriä pitkä ja 150 metriä leveä. Lammella ei ole kartan mukaan saaria. Sen rantaviivan pituus on 1,1 kilometriä.